CELEX: 22009D0060
Language: ro
Date: 2009-05-29 00:00:00
Title: Decizia nr. 60/2009 a Comitetului mixt al SEE din 29 mai 2009 de modificare a anexei II (Reglementări tehnice, standarde, încercări și certificare) la Acordul privind SEE

3.9.2009   
            
            
               RO
            
            
               Jurnalul Oficial al Uniunii Europene
            
            
               L 232/11
            
         
      DECIZIA NR. 60/2009 A COMITETULUI MIXT AL SEE
   
   din. 29 mai 2009
   de modificare a anexei II (Reglementări tehnice, standarde, încercări și certificare) la Acordul privind SEE
   COMITETUL MIXT AL SEE,
   având în vedere Acordul privind Spațiul Economic European, astfel cum a fost modificat prin Protocolul de adaptare a Acordului privind Spațiul Economic European, denumit în continuare „acordul”, în special articolul 98,
   întrucât:
   
               (1)
            
            
               Anexa II la acord a fost modificată prin Decizia nr. 27/2009 a Comitetului mixt al SEE din 17 martie 2009 (1).
            
         
               (2)
            
            
               Regulamentul (CE) nr. 1881/2006 al Comisiei din 19 decembrie 2006 de stabilire a nivelurilor maxime pentru anumiți contaminanți din produsele alimentare (2) urmează să fie încorporat în acord. Este oportun să se permită Norvegiei și Islandei menținerea nivelului maxim inferior pentru dioxine și PCB de tipul dioxine în uleiul marin stabilit prin legislația lor internă, adoptată din motive de sănătate publică.
            
         
               (3)
            
            
               Regulamentul (CE) nr. 1126/2007 al Comisiei din 28 septembrie 2007 de modificare a Regulamentului (CE) nr. 1881/2006 de stabilire a nivelurilor maxime pentru anumiți contaminanți din produsele alimentare în ceea ce privește toxinele Fusarium din porumb și produse pe bază de porumb (3) urmează să fie încorporat în acord.
            
         
               (4)
            
            
               Regulamentul (CE) nr. 629/2008 al Comisiei din 2 iulie 2008 de modificare a Regulamentului (CE) nr. 1881/2006 de stabilire a nivelurilor maxime pentru anumiți contaminanți din produsele alimentare (4) urmează să fie încorporat în acord.
            
         
               (5)
            
            
               Regulamentul (CE) nr. 1881/2006 abrogă Regulamentul (CE) nr. 466/2001 al Comisiei (5), care este încorporat în acord și care, prin urmare, urmează să fie abrogat în temeiul acordului.
            
         
               (6)
            
            
               Prezenta decizie nu se aplică Liechtensteinului,
            
         DECIDE:
   Articolul 1
   În anexa II la acord, capitolul XII se modifică după cum urmează:
   
               1.
            
            
               Textul de la punctul 54zn [Regulamentul (CE) nr. 466/2001 al Comisiei] se elimină.
            
         
               2.
            
            
               După punctul 54zzzy (Directiva 2008/60/CE a Comisiei) se introduce următorul punct:
               
                           „54zzzz.
                        
                        
                           
                              32006 R 1881: Regulamentul (CE) nr. 1881/2006 al Comisiei din 19 decembrie 2006 de stabilire a nivelurilor maxime pentru anumiți contaminanți din produsele alimentare (JO L 364, 20.12.2006, p. 5), astfel cum a fost modificat prin:
                           
                                       —
                                    
                                    
                                       
                                          32007 R 1126: Regulamentul (CE) nr. 1126/2007 al Comisiei din 28 septembrie 2007 (JO L 255, 29.9.2007, p. 14);
                                    
                                 
                                       —
                                    
                                    
                                       
                                          32008 R 0629: Regulamentul (CE) nr. 629/2008 al Comisiei din 2 iulie 2008 (JO L 173, 3.7.2008, p. 6).
                                    
                                 În sensul prezentului acord, dispozițiile regulamentului se citesc cu următoarea adaptare:
                           La articolul 1 se adaugă următorul text:
                           «Cu privire la nivelul maxim pentru dioxine și PCB de tipul dioxinei din uleiul marin, Islanda și Norvegia pot menține un nivel maxim de 5 pg/g grăsime pentru suma dioxinelor, furanilor și PCB de tipul dioxinelor (OMS-PCDD/F-PCB-TEQ).»”
                        
                     
         Articolul 2
   Textele Regulamentelor (CE) nr. 1881/2006, nr. 1126/2007 și nr. 629/2008 în limbile islandeză și norvegiană, care urmează să fie publicate în suplimentul SEE la Jurnalul Oficial al Uniunii Europene, sunt autentice.
   Articolul 3
   Prezenta decizie intră în vigoare la 30 mai 2009, cu condiția să se fi efectuat toate notificările prevăzute la articolul 103 alineatul (1) din acord către Comitetul mixt al SEE (6).
   Articolul 4
   Prezenta decizie se publică în secțiunea SEE și în suplimentul SEE ale Jurnalului Oficial al Uniunii Europene.
   
      Adoptată la Bruxelles, 29 mai 2009.
      
         
            Pentru Comitetul mixt al SEE
         
         
            Președintele
         
         Alan SEATTER
         
      
   
   
      (1)  JO L 130, 28.5.2009, p. 19.
   
      (2)  JO L 364, 20.12.2006, p. 5.
   
      (3)  JO L 255, 29.9.2007, p. 14.
   
      (4)  JO L 173, 3.7.2008, p. 6.
   
      (5)  JO L 77, 16.3.2001, p. 1.
   
      (6)  Nu au fost semnalate obligații constituționale.